BALIYAPUR | सुरूंगा स्थित उत्क्रमित मध्य विद्यालय प्रांगण में रविवार को वाममोर्चा के कार्यकर्ताओं एवं ग्रामीणों की बैठक दिनेश देव की अध्यक्षता में संपन्न हुई। बैठक में ग्रामीण समस्याओं पर चर्चा करते हुए इसके निदान के लिए आंदोलन पर विचार विमर्श किया गया। मुख्य अतिथि मासस के केंद्रीय अध्यक्ष पूर्व विधायक आनंद महतो ने उपस्थित लोगों को संबोधित करते हुए कहा कि बीसीसीएल प्रबंधन की मनमानी के कारण यहां के रैयत किसान परेशान हैं। बीसीएल प्रबंधन द्वारा रैयत किसानों की भूमि पर जबरन एवं मनमानी ढंग से ओबी डंप लगाने तथा अधिग्रहित जमीन के बदले मुआवजा एवं नियोजन के लिए जोरदार आंदोलन चलाने की जरूरत बताया। बैठक में राधे श्याम रजक, पशुपतिनाथ देव, शिव कुमार सिंह, मिहिर महतो, सुनील महतो, काशीनाथ मंडल, सुदाम देव, हारू बाउरी, परेश कुंभकार, पवन कुमार, मनोज रविदास थे।
हमें डोनेट करने के लिए, नीचे दिए गए QR कोड को स्कैन करें